**910608401159**

**87718935922**

**ТОЛЕБАЕВА Акерке Сагынбеккызы,**

**Қайнар жалпы білім беретін мектебінің бастауыш сынып мұғалімі.**

**Түркістан облысы, Төлеби ауданы**

**БІЛІМДІ МЫҢДЫ ЖЫҒАР**

**Мақсаты:** Оқушылардың оқу пәндері бойынша білімдерін байқау, тапсырмалар арқылы ойлау қабілеттерін арттыру, білімге деген қызығушылығын арттыру, ұйымшылдыққа , зеректікке , озық ойлы болуға тәрбиелеу.

**Дамытушылығы:** оқушылардың ынтасын арттырып, қазіргі заман талабына сай әр түрлі білім сайысына қатысу,а дайындау.

**Тәрбиелігі:** оқушылары Отанын, ана тілін сүюге, белсенділікке, саналыққа, білімді, дарынды, озық болуға тәрбиелеу.

**Көрнекілігі:** интерактивті тақта

**Барысы:**

**І. Ұйымдастыру кезеңі**

**Мұғалімнің сөзі**

Бүгін сіздер 2-сынып оқушыларының «Білімді мыңды жығар» атты сыныптан тыс шараға қош келдіңіздер!

Нұрлы үмітпен арқалаған арқаға,

Жан сәулесін тарататын баршаға

Шын пейілмен құрметімізді көрсетіп,

Сайыскерлерді таныстырайық ортаға-деп ортаға 2-сынып оқушыларын ортаға шақырайық.

Бәйгеге жүріп жарыспай,

Жүйріктің бағы жана ма?

Білім мен өнер жарысып,

Тәрбие, тәлім табар мән.

Бұл бәйге ойдың бәйгесі,

Кім жүйрік ойға, сол алда,- дегендей, ой мен білім жарысын бастаймыз. Сәттілік тілеймін.

**“Білімді мыңды жығар”**  интелектуалды ойын кезеңдері VII кезеңнен тұрады.

**I кезең “Таныстыру”.** Бұл бөлімде оқушылар өз топтарын таныстырып өтеді.

«Қыран» тобы.Қуат, күшін арнаған сүйікті елге,

Қыран болып самғаймыз биіктерге.

«Тұлпар» тобы. Тұлпарға тән адуын, еркін екпін,

Бойымда бәрі бар кереметтің.

**II кезең “Бәйге”.** Бұл бөлімде әр дұрыс жауапқа 10 ұпайдан беріледі.

1.“Кел, балалар, оқылық” өлеңінің авторы?

Жауап: Ыбырай Алтынсарин

2.Жылдың төрт мезгіліне өлең жазған ақын?

Жауап: Абай Құнанбаев

3.ҚР тұңғыш президенті?

Жауап: Нұрсұлтан Назарбаев

4. Білім күні қай күн?

Жауап: 1 қыркүйек

5.Қазақтың ұлттық аспабы?

Жауап: домбыра

6.Мемлекеттік рәміздерге нелер жатады?

Жауап: Ту, Елтаңба, Әнұран

7.Ұзындық өлшем бірліктерін ата?

Жауап: см, дм, м

8.Дыбыстар нешеге бөлінеді?

Жауап: дауысты, дауыссыз

9. Дауыссыз дыбыстар нешеге бөлінеді?

Жауап: қатаң, ұяң, үнді

10.Сөз неден құралады?

Жауап: әріптерден

**III кезең “Математикалық эстафета”** . Бұл бөлімде әр топқа бір жағына амалдар, бір жағына салыстыру беріледі. Әр дұрыс шығарған есебіне 10 ұпайдан беріледі.

«Тұлпар» тобына

25+35= 87-46= 46+12= 54-32=

35+38= 48-45= 55+43= 74-65=

70 см\* 8дм 1м\* 10 дм 2дм\* 25 дм

«Қыран» тобына

24+39= 86-62= 48+12= 54-26=

56+33= 59-46= 71+23= 75-50=

80 см\* 8 дм 2м\* 2 дм 4дм\* 45 дм

**IV кезең “Мың бір мақал”.** Мақалды жалғастыру қажет. Әр дұрыс жауапқа 10 ұпай беріледі.

1.Қына тасқа бітеді,

Білім басқа бітеді.

2. Ананың көңілі балада,

Баланың көңілі далада.

3.Еңбек етсең ерінбей,

Тояды қарның тіленбей.

4.Оқу білім бұлағы,

Білім өмір шырағы.

5. Білекті бірді жығады,

Білімді мыңды жығады.

6.Жүз теңгең болғанша,

Жүз досың болсын.

7. Ата көрген оқ жанар,

Ана көрген тон пішер.

8.Дұшпан жылатып айтар,

Дос күлдіріп айтар.

9. Отан үшін отқа түс,

Күймейсің.

10. Дос болсаң берік бол,

Досыңа серік бол.

**V кезең “Қызықты есептер”.** Логикалық есеп беріледі. Әр дұрыс жауабына 10 ұпай беріледі.

1.Атамның жасы ең үлкен екі таңбалы санға тең. Атамның жасы нешеде?

Жауап: 99

2.Немересінің жасы ең үлкен бір таңбалы санға тең. Немересінің жасы нешеде?

Жауап: 9

3. Қуыршақ 30 теңге тұрады. Осындай екі қуыршақ қанша тұрады?

Жауап: 60 теңге

4. 3 қозыда қанша аяқ, қанша құлақ бар?

Жауап: 12 аяқ, 6 құлақ

5. 1кг етті пісіру үшін 1 сағат кетеді. Ал 2кг етті пісіру үшін қанша сағат кетеді?

Жауап: 1 сағат

6.Марат Қайраттан күшті. Кім әлсіз?

Жауап: Қайрат

7.Түлкі қасқырдан қулау. Қайсысы аңқау?

Жауап: қасқыр

8. 1 тонна мақта ауыр ма? 1 тонна темір ауыр ма?

Жауап: тең

9.Хасан жолда келе жатып 10 теңге тауып алды. Асқар мен Сержан сол жолдан қанша теңге тауып алар еді?

Жауап: 10 теңге

10.Жануарлардың оң жағында екі аяқ, сол жағында екі аяқ, артында екі аяқ, алдында екі аяқ. Барлығы неше аяқ?

Жауап: 4 аяқ.

**VI кезең “ Кім көп тіл біледі?”**. Жұмбақ оқылады, оның шешуін қазақ, орыс және ағылшын тілінде айтады.Әр дұрыс жауапқа 10 ұпай беріледі.

1.Сырт-сырт соғады,

Уақыт озады.

Жауап: сағат-часы- clock

2. Тарыдай болып кіресің,

Таудай болып шығасың.

Жауап: мектеп- школа- school

3.Күн мен түн теңелетін жыл мезгілі

Жауап: көктем-весна-spring

4. Сырты жасыл, қап-қатты,

Іші қызыл тәп-тәтті.

Жауап: қарбыз-арбуз-watermelon

5.Бойын жерге жасырған,

Бұрымы бар жасылдан.

Жауап: сәбіз-морковь-carrot

6.Жазда қыдырады,

Қыста тынығады.

Жауап: аю-медведь- bear

7.Орманда тұрады, өзі бір қу,

Жүрген жері айқай шу.

Жауап: түлкі-лиса- fox

8.Қабат-қабат қаттама,

Ақылың болса аттама,

Жауап: кітап-книга-book

9. Айдалада ақ отау,

Аузы, мұрны жоқ отау.

Жауап: жұмыртқа- яйцо- eggs

10.Аппақ ас, сызы бар,

Балалар қызығар.

Жауап: балмұздақ- морженое- ice-creаm

**VII кезең “Ұшқыр ой”.** Екі топқа ортақ сөз беріледі. 1 минутта сол сөздің құрамындағы әріптерден сөз құрайды. Әр дұрыс жауапқа 1 ұпай беріледі. (АЛТЫБАҚАН)

**Қорытындылау. Марапаттау.**

**Екі топ тең түсіп, достық жеңді.**

